Aalborg Stiftstidende, 1832-07-11
Tyskland. Loven om Borgergarden i Churfyrstendømmet Hessen er nu antaget af Regjeringen; men den Omstændighed, at samme ikke er bleven contrasigneret af Krigsministeren, men derimod af Ministeren for de udenlandske Anliggender, gav ved Stændernes sidste Møde Anledning til en varm De hatte imellem den for sin Frinødighed bekjendte Deputerede Jordan og Regjeringens Commissair. Den første bemærkede, at de Omstændigheder: at Krigsministeren havde været i Staden indtil om Løverdagen, medens Commissairen havde forsikkret Stænderne, at Forordningen allerede om Torsdagen var underskreven; at fremdeles Ministeren ikke var taget bort i nogen lang eller vigtig Embedsreise, men blot ud paa sit Gods, hvorfra han efter et Par Dages Ophold vendte tilbage til Cassel, maatte opvække den Formodning, at han i Hjertet ikke billigede Loven, og derfor blot var reist bort for at undvige at underskrive samme. Dette, vedblev Jordan, er et slemt Tilfælde, thi det er af Vigtighed, at en Minister, hvis Sag det er at haandthæve Lovene, ogsaa billiger disse, i modsat Fald, især hvis det er en Sag af Vigtighed, bør han hellere afgive sit Departement til en Anden. Han gjorde derfor det Forslag, at bede Regjeringen om nærmere Oplysning i denne Sag. Efter at hans Forslag var bleven understøttet af den Deputerede Presser, som endog var af den Mening, at Regieringen burde officielt meddele Stænderne hver Gang et Departement interimistisk overdrages en anden Minister, fordi man ellers ikke kunde vide, hvo der egentlig var ansvarlig, tog Regjeringens Commissair Ordet og sagde, at man her i Forsamlingen ikke burde gaae ud fra Formodninger, at Grundene til Krigsmisterens Afreise vel vare ham ubekjendte, men at han havde faaet Tilladelse til samme. J hans Fraværelse var Portefeuillen overdraget Ministeren for de udenlandske Anliggender; Sagen var altsaa i sin Orden i formel Henseende og dette var nok. Flere toge nu Deel i Debatten og Udfaldet viste, at Pluraliteten deelte Hr. Jordans Mistanke, thi ved Afstemningen blev hans Forslag antaget. Vor asiatiske Gjest (Cholera), skrives der fra Vien, har i den sidste Tid atter ladet sig spore hist og her, men viere nu blevne noget fortrolige med samme og ikke saa bange som i Begyndelsen. Den hidtil langs med den italienske og tyrolske Grændse bestaaende Sundhedscordon er ved en Keiserlig Forordning af 11te Juni ophævet. England. En af de almindeligste Anledninger til de Uroligheder og blodige Optrin, der jevnlig forefalde i Jrland, ere de religiøse Processioner og isærdeleshed den, som hidtil pleiede at foretages af Orangemændene den 12te Juli til Erindring, om Slaget ved Boyne, der aldeles gjorde Ende paa Jacob den 2dens og dermed tillige paa Catholikernes Forhaabninger. Regjeringen har derfor foreslaaet en Bill om ganske at forbyde disse, som nu 2 Gange er læst i Underhuset og den 23de Juni gik igjennem i Committeen med 110 Stemmer imod 29, saa den nu kan betragtes saa godt som antaget af dette Huus. Ved hiin Leilighed pleiede nemlig hvert Aar regelmæssig blodige Optrin at forefalde, idet mindste paa enkelte Stæder, fordi Orangisterne marscherede op i talrige Skarer, bevæbnede, med Faner og andre Partitegn, og ved deres Sange tirrede Catholikerne i de Byer hvor de drog igjennem til Haandgribeligheder, som ofte bleve meget blodige, fordi de sidste - som bekjendt - ere de talrigste, men hverken saa vel ordnede eller saa velbevæbnede som Orangisterne ved denne Leilighed. Saaledes er for nylig en heel Landsby bleven ødelagt ved en Afdeling af dette Partii, der drog igjennem samme. Hiin Bill forbyder derfor - som sagt alle slige Processioner og bestemmer, at naar de forskjellige religiøse Partier ville celebrere nogen slig Fest, skal dette skee i deres egne Kirker og i al Stilhed. Om D. Pedros Expedition og hvorvidt samme allerede maatte have naaet Portugals Kyster erfares endnu Intet.